Anunţul a fost făcut, astăzi, într-o conferinţă comună a miniştrilor Apărării de la Chişinău şi Bucureşti.

Până la sfârşitul anului, la Chişinău se va deschide un birou al Organizaţiei Nord-Atlantice, iar specialişti români în domeniul apărării vor fi detaşaţi acolo.

Potrivit ministrului Mircea Duşa, obiectivul celor două ţări este acela de a forma un batalion comun pentru menţinerea păcii şi de a securiza frontierele cu Ucraina şi cele de la Marea Neagră.

„Republica Moldova are doi parteneri strategici importanți: România și SUA. Din partea Statelor Unite, anul acesta vom primi 130 de Humvee-uri militare”, a spus și Anatolie Şalaru, ministru al Apărării în Republica Moldova.